
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 47 

22 Φεβρουάριου 2012 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός χώρου για την κατασκευή υπόγειου χώ¬ 
ρου στάθμευσης, ιδιοκτησίας Δήμου Καλαμάτας, 
επί της οδού Αριστομένους, εντός σχεδίου πό¬ 
λης Καλαμάτας που περικλείεται από τις οδούς 

Ξενοφώντος, Αριστομένους και Μακεδονίας. 1 

Τροποποίηση του εγκεκριμένου ρυμοτομικού σχε¬ 
δίου οικισμού Καρδιάς Πτολεμαΐδας στα Ο.Τ. 426 
και 427. 2 


ΑΠΟΦΑΣΕΙ Σ 

Αριθμ. 3377 (1) 


Καθορισμός χώρου για την κατασκευή υπόγειου χώρου 
στάθμευσης, ιδιοκτησίας Δήμου Καλαμάτας, επί της 
οδού Αριστομένους, εντός σχεδίου πόλης Καλαμά¬ 
τας που περικλείεται από τις οδούς Ξενοφώντος, 
Αριστομένους και Μακεδονίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΠΕΛΟΠΟΝΝΗΣΟΥ ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις του Ν.Δ/τος της 17.7.1923 (ΦΕΚ 228Α') 
«Περί σχεδίων πόλεων κ,λ,π.» και ειδικότερα τα άρθρα 
1, 2, 3, 9 και 70 παρ. 1 αυτού, όπως έχει τροποποιηθεί 
και ισχύει μέχρι σήμερα. 

2 Τις διατάξεις του Ν. 1337/1983 (ΦΕΚ 33Α') «Επέκταση των 
πολεοδομικών σχεδίων, οικιστική ανάπτυξη και σχετικές ρυθ¬ 
μίσεις», όπως έχει τροποποιηθεί και ισχύει μέχρι σήμερα. 

3. Τις διατάξεις του άρθρου 8 του Ν. 2052/1992 (ΦΕΚ 
95Α'), όπως κωδικοποιήθηκαν με το άρθρο 324 του από 
14.7.1999 Π.Δ/τος (ΦΕΚ 580Δ) «Κώδικας Βασικής Πολεο- 
δομικής Νομοθεσίας» και τροποποιήθηκαν με τις παρ. 
1, 2, 3 του αρθρ. 10 του Ν. 2947/2001 (ΦΕΚ 228Α'), όπως 
έχει τροποποιηθεί και ισχύει μέχρι σήμερα. 

4. Τις διατάξεις του Ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης 
- Πρόγραμμα Καλλικράτης» (ΦΕΚ 87 Α'/7-6-2010). 


5. Το ΠΔ 139/2010 «Οργανισμός της Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου 
(ΦΕΚ 232 Α727-12-2010). 

6. Τις διατάξεις του Ν. 2503/1997 (ΦΕΚ 107Α') «Διοίκη¬ 
ση, οργάνωση, στελέχωση της Περιφέρειας, ρύθμιση 
θεμάτων για την τοπική αυτοδιοίκηση και άλλες δια¬ 
τάξεις» και ειδικότερα το άρθρο 6 (παρ. 6β), όπως έχει 
τροποποιηθεί και ισχύει μέχρι σήμερα. 

7. Τις διατάξεις του άρθρου 33 παρ. 3 του Ν. 4014/2011 
(ΦΕΚ Α7209/11) «Περιβαλλοντική αδειοδότηση έργων και 
δραστηριοτήτων, ρύθμιση αυθαιρέτων σε συνάρτηση με 
δημιουργία περιβαλλοντικού ισοζυγίου και άλλες διατά¬ 
ξεις αρμοδιότητας Υπουργείου Περιβάλλοντος». 

8. Τις διατάξεις του Ν. 2647/98 (Φ.Ε.Κ. 237 Α') «Μετα¬ 
βίβαση αρμοδιοτήτων στις Περιφέρειες και την Αυτο¬ 
διοίκηση και άλλες διατάξεις». 

9. Τις διατάξεις του Ν. 2508/1997 (ΦΕΚ 124Α') «Βιώσιμη 
οικιστική ανάπτυξη των πόλεων και οικισμών της χώρας 
και άλλες διατάξεις», όπως έχει τροποποιηθεί και ισχύει 
μέχρι σήμερα. 

10. Τις διατάξεις του άρθρου 29 του Ν. 2831/00 (ΦΕΚ 
140Α') «Τροποποίηση των διατάξεων του Ν. 1577/1985 
«Γενικός Οικοδομικός Κανονισμός και άλλες πολεοδο- 
μικές διατάξεις», όπως τροποποιήθηκαν με το άρθρο 10 
του Ν. 3044/2002 (ΦΕΚ 197Α') «Μεταφορά Συντελεστή 
Δόμησης και ρυθμίσεις άλλων θεμάτων αρμοδιότητας 
Υπουργείου Περιβάλλοντος, Χωροταξίας και Δημο¬ 
σίων Έργων» και συμπληρώθηκε με το άρθρο 32 του 
Ν. 3164/2003 (ΦΕΚ 176Α'), όπως έχει τροποποιηθεί και 
ισχύει μέχρι σήμερα. 

11. Τις διατάξεις του Αρθρου 3 του Π.Δ/τος 455/1976 
«Περί όρων και προϋποθέσεων ιδρύσεως και λειτουργί¬ 
ας σταθμών αυτοκινήτων... κλπ» (ΦΕΚ 169Α/1976), όπως 
τροποποιήθηκε με το Π.Δ. 326/1991 (ΦΕΚ 117Α/1991), όπως 
έχει τροποποιηθεί και ισχύει μέχρι σήμερα. 

12. Τα οριζόμενα στην 7/2004 (α.π. 4828/26/1/2004) 
εγκύκλιο της Διεύθυνσης Πολ/κού Σχεδιασμού του 
ΥΠΕΧΩΔΕ. 

13. Τα οριζόμενα στην υπ’ αριθμ. 3237/11-11-2011 από¬ 
φαση Γενικού Γραμματέα Αποκεντρωμένης Διοίκησης 
Πελοποννήσου Δυτικής Ελλάδας και Ιονίου για την συ- 

γκρότηση του Συμβουλίου Χωροταξίας Οικισμού και 
Περιβάλλοντος Αποκεντρωμένης Διοίκησης Πελοπον- 
νήσου Δυτικής Ελλάδας και Ιονίου (Σ.Χ.Ο.Π.Α.Δ.) στην 
Πελοπόννησο. 

14. Το εγκεκριμένο ρυμοτομικό σχέδιο πόλης Καλα¬ 
μάτας (ΦΕΚ 248Δ/27-04-89). 

15. Το εγκεκριμένο Γενικό Πολεοδομικό Σχέδιο (Γ.Π.Σ.) 
Δήμου Καλαμάτας Νομού Μεσσηνίας (ΦΕΚ 77/03-05-2011 
τεύχος αναγκαστικών απαλλοτριώσεων και πολεοδομι- 
κών θεμάτων απόφαση 1015). 

16. Την υπ’ αριθμ. 545/2010 απόφαση του Δημοτικού 
Συμβουλίου Καλαμάτας, περί της «τροποποίησης της 
10931/27-06-2005 Σύμβασης Παραχώρησης διαχείρισης 
υπογείων και υπαιθρίων χώρων στάθμευσης...», η νομιμό¬ 
τητα της οποίας βεβαιώνεται με το υπ’ αριθμ. 623/15-03- 
2011 έγγραφο της Διεύθυνσης Τοπικής Αυτοδιοίκησης 
- Δ/σης Ν. Μεσσηνίας, Περιφέρειας Πελοποννήσου. 

17. Την υπ’ αριθμ. 228/2006 απόφαση του Πολυμελούς 
Πρωτοδικείου Καλαμάτας, που αφορά την αναγνώριση 
της ιδιοκτησίας του χώρου από το Δήμο Καλαμάτας 

18. Το από τον Ιούλιο 2006 τοπογραφικό διάγραμμα, 
κλίμακας 1:500 και την τεχνική έκθεση της Τεχνικής 
Υπηρεσίας του Δήμου Καλαμάτας. 

19. Την από τον Ιούλιο 2005 Μελέτη Κυκλοφοριακών 
Επιπτώσεων της ευρύτερης περιοχής της οδού Αριστο- 
μένους για την κατασκευή υπόγειου χώρου στάθμευσης 
αυτοκινήτων, που συντάχθηκε από το γραφείο μελετών 
ΔΡΟΜΟΣ ΕΠΕ και εγκρίθηκε με την υπ’ αριθ. 517/2005 
απόφαση Δ.Σ. Καλαμάτας και το 22699/02-12-2005 έγ¬ 
γραφο της Διεύθυνσης Δημοσίων Έργων της Γενικής 
Διεύθυνσης Περιφέρειας Πελοποννήσου. 

20. Την υπ’ αριθμ. 2921/30-11-2005 θετική γνωμοδότηση 
της Διεύθυνσης Δημοσίων Έργων Περιφέρειας Πελο¬ 
ποννήσου, για κυκλοφοριακά θέματα του άρθρου 3 του 
Π.Δ. 455/1976 (όπως τροποποιήθηκε με το ΠΔ 326/1991) 
για την ίδρυση του υπόγειου χώρου στάθμευσης 

21. Την υπ αριθμ. 9251/14-09-2011 απόφαση Περιφε¬ 
ρειάρχη Πελοποννήσου περί Ανανέωσης της υπ’ αριθμ. 
8525/2973/30-08-2006, Δ/νση ΧΩ.ΠΕ.ΠΟ. Ν.Α. Μεσσηνίας, 
απόφασης έγκρισης περιβαλλοντικών του υπόγειου χώ¬ 
ρου Στάθμευσης. 

22. Το υπ’ αριθμ. 483/02-02-2006 έγγραφο (θετική γνω¬ 
μοδότηση) της Ζ' Εφορείας Προϊστορικών και Κλασικών 
Αρχαιοτήτων. 

23. Το υπ’ αριθμ. ΥΠΠΟ/ΥΝΕΜΤΕ ΔΕ/Φ06-ε/1585/06-07-2006 
έγγραφο (θετική γνωμοδότηση) της Υπηρεσίας Νεοτέρων 
Μνημείων και ΤεχνικώνΈργων Δυτικής Ελλάδος. 

24. Το υπ’ αριθμ. 1909/25-07-2006 έγγραφο (θετική 
γνωμοδότηση) της 26ης Εφορείας Βυζαντινών Αρχαι¬ 
οτήτων. 

25. Το υπ’ αριθμ. 353/06-06-2006 έγγραφο (θετική γνω¬ 
μοδότηση) της ΛΗ' Εφορείας Προϊστορικών και Κλασι¬ 
κών Αρχαιοτήτων. 

26. Το υπ’ αριθμ, 4938/06/10-11-2011 έγγραφο (θετική 
γνωμοδότηση) της ΔΙ.ΠΕ.ΧΩ.ΣΧ. Αποκεντρωμένης Διοί¬ 
κησης Πελοποννήσου Δυτικής Ελλάδας και Ιονίου. 

27. Το υπ’ αριθμ. 293/09-01-2006 έγγραφο του Δήμου 
Καλαμάτας, με το οποίο γνωρίζεται στην υπηρεσία ότι 
το έργο θα εκτελεστοί με αποκλειστική χρηματοδότηση 
του αναδόχου. 

28. Το γεγονός ότι ο φάκελος έχει ελεγχθεί ως προς 
την πληρότητα και την τήρηση των διαδικασιών. 


29. Το γεγονός ότι για τον καθορισμό του εν θέματι 
υπόγειου χώρου στάθμευσης εκτιμήθηκαν οι κυκλοφο- 
ριακές, πολεοδομικές και περιβαλλοντικές συνθήκες 
και επιπτώσεις, με βάση τα στοιχεία του υποβληθέντος 
φακέλου, την περιβαλλοντική αδειοδότηση και τις γνω¬ 
μοδοτήσεις των συναρμοδίων υπηρεσιών. 

30. Την ομόφωνη, θετική ως η εισήγηση, γνωμοδότηση 
του Σ.Χ.Ο.Π.Α.Δ. Πελοποννήσου, απόσπασμα Πρακτικού 
υπ’ αριθμ. 1/18-11-2011 θέμα Ιο, όπως αυτό διαβιβάστη¬ 
κε στην Υπηρεσία με το α.π. 2/21-11-2011 έγγραφο (Α.Π. 
ΔΙ.ΠΕ.ΧΩ.ΣΧ. 3377/21-11-2011). 

31. Το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου Ο.Τ.Α., αποφασίζουμε: 

1. Εγκρίνεται ο καθορισμός χώρου για την κατασκευή 
υπόγειου χώρου στάθμευσης αυτοκινήτων, που αποτελεί 
κοινόχρηστο χώρο ιδιοκτησίας του Δήμου Καλαμάτας, 
εντός σχεδίου πόλης Καλαμάτας και περικλείεται από 
τις οδούς Ξενοφώντος, Αριστομένους και Μακεδονίας 
όπως ειδικότερα φαίνεται ο χώρος αυτός στο από τον 
Ιούλιο 2005 Τοπογραφικό διάγραμμα κλίμακας 1:500 
της Τεχνικής Υπηρεσίας του Δήμου Καλαμάτας. Ο χώ¬ 
ρος στάθμευσης θα λειτουργεί σε ένα υπόγειο και θα 
έχει είσοδο και έξοδο από τις οδούς Ξενοφώντος και 
Μακεδονίας, σύμφωνα με την υπόψη μελέτη κυκλοφο- 
ριακών επιπτώσεων, χωρίς να παρεμποδίζεται η κίνηση 
των πεζών. 

2. Επιβάλλεται η τήρηση των παρακάτω όρων κατά 
την κατασκευή του έργου: 

α) Οι υπέργειες εγκαταστάσεις να περιορισθούν στις 
απολύτως αναγκαίες σύμφωνα με τις κείμενες διατά¬ 
ξεις, για να μην παρεμποδίζουν την κοινή χρήση του 
χώρου και την εξυπηρέτηση του σκοπού της κοινής 
ωφέλειας. 

β) Μετά την ολοκλήρωση της κατασκευής του έργου 
να γίνει διαμόρφωση με εκτεταμένη φύτευση του χώρου 
πάνω από τον σταθμό αυτοκινήτων, ώστε να υπάρχει 
θετικό ισοζύγιο σε σχέση με την υφιστάμενη φύτευση. 

γ) Να τηρηθούν οι όροι και προϋποθέσεις που θέτουν 
στις υπόψη γνωμοδοτήσεις τους οι αρμόδιοι φορείς. 

3. Επισημαίνεται ως προϋπόθεση, ότι με την παρούσα 
έγκριση και εν συνεχεία με την κατασκευή του υπόγει¬ 
ου χώρου στάθμευσης δεν επέρχεται καμία μεταβολή 
στην ισχύουσα στον χώρο χρήση γης «αστικό πρά¬ 
σινο - ελεύθεροι χώροι», όπως αυτή έχει εγκριθεί με 
το ισχύον Γ.Π.Σ. Η επιφάνεια του υπόψη χώρου μετά 
την ολοκλήρωση των έργων θα αποκατασταθεί και θα 
αποδοθεί σε κοινή χρήση σύμφωνα με τα εγκεκριμένα 
σχέδια. 

4. Η ισχύς της παρούσας αρχίζει από τη δημοσίευση 
της στην Εφημερίδα της Κυβερνήσεως. 

Η απόφαση αυτή μαζί με το συνημμένο Τοπογραφικό 
Διάγραμμα να δημοσιευθεί στην Εφημερίδα της Κυ¬ 
βερνήσεως. 

Τρίπολη, 28 Νοεμβρίου 2011 

Ο Γενικός Γραμματέας Αποκεντρωμένης Διοίκησης 
ΑΝΑΣΤΑΣΙΟΣ ΑΠΟΣΤΟΛΟΠΟΥΛΟΣ 

Αριθμ. 3548/166 (2) 

Τροποποίηση του εγκεκριμένου ρυμοτομικού σχεδί¬ 
ου οικισμού Καρδιάς Πτολεμαΐδας στα Ο.Τ. 426 και 
427. 

Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν.Δ. 17/7/23, και ειδικότερα των άρ¬ 
θρων 3,9,11,70 περί «σχεδίων πόλεων, κωμών κ.τ,λ.» όπως 
τροποποιήθηκαν και συμπληρώθηκαν μεταγενέστερα. 

2. Το Ν. 1337/83 (ΦΕΚ 33/Α714-3-83) περί «επέκτασης 
των Πολεοδομικών σχεδίων, Οικιστική ανάπτυξη και 
σχετικές ρυθμίσεις». 

3. Τις διατάξεις του άρθρου 29 του Ν. 2831/00 (ΦΕΚ 
140/Α700) , όπως αντικαταστάθηκαν από το άρθρο 10 
του Ν. 3044/2002 (ΦΕΚ 197/Α702). 

4. Την υπ’ αριθμ. 6 Εγκ. 5-5-2006 περί άσκησης αρμο¬ 
διοτήτων πολεοδομικού σχεδιασμού. 

5. Το Ν. 3852/10 (ΦΕΚ 87/Α77-6-2010) «Νέα Αρχιτεκτο¬ 
νική της Αυτοδιοίκησης και της Αποκεντρωμένης Δι¬ 
οίκησης - Πρόγραμμα Καλλικράτης» και ειδικότερα το 
άρθρο 186 παρ. II υποπ. ΣΤ αρ. 39. 

6. Το Π.Δ. 146/2010 «Οργανισμός της Περιφέρειας Δυ¬ 
τικής Μακεδονίας» (ΦΕΚ 239/Α727-12-2010). 

7. Το από 9-5-1977 Π/Δγμα (ΦΕΚ 164/Δ724-5-1997) «περί 
επεκτάσεως του ρυμοτομικού σχεδίου Πτολεμαΐδας και 
καθορισμού των όρων και περιορισμών δομήσεως των 
οικοπέδων αυτού». 

8. Τη υπ’ αριθμ. 340/93/30-11-93 (ΦΕΚ 1428/Δ79-12-1993) 
απόφαση Νομάρχη Κοζάνης περί «Αναθεώρησης του 
εγκεκριμένου ρυμοτομικού σχεδίου του Δήμου Πτολε¬ 
μαΐδας Ν. Κοζάνης». 

9. Την υπ’ αριθμ 416/2002 απόφαση Δ.Σ. Πτολεμαΐδας, 
που γνωμοδοτεί θετικά για την εν λόγω τροποποίηση. 

10. Την υπ’ αριθμ 229/2011 απόφαση Δ.Σ. Εορδαίας, που 
επικαιροποιεί την υπ’ αριθμ. 416/2002 απόφαση Δ.Σ του 
πρώην Δήμου Πτολεμαΐδας. 


11. Την υπ’ αριθμ. 19/22-12-2011 θετική γνωμοδότηση 
του ΣΧΟΠ Νομού Κοζάνης που διατυπώθηκε στην 7η 
Συνεδρίαση Θέμα Ιο, στις 22-12-2011. 

12. Το υπ’ αριθμ. 51704/8-11-2011 έγγραφο του Δήμου 
Εορδαίας με το οποίο βεβαιώνεται ότι κατά της εν λόγω 
τροποποίησης δεν υποβλήθηκαν ενστάσεις, κανένα οι¬ 
κόπεδο δεν καθίσταται μη άρτιο και δεν έχουμε μείωση 
των κοινοχρήστων χώρων της πόλης. 

13. Τις διατάξεις του άρθρου 90 του «Κώδικα Νομο¬ 
θεσίας για την Κυβέρνηση και τα κυβερνητικά όργανα» 
(ΦΕΚ 98/Α722-4-2005) που κυρώθηκε με το άρθρο Ιο του 
Π.Δ. 63/2005 και το γεγονός ότι από την εφαρμογή των 
κανονιστικών αυτών διατάξεων δεν προκαλείται δαπάνη 
σε βάρος του Κρατικού ή Δημοτικού προϋπολογισμού. 

Και επειδή: 

Η συγκεκριμένη τροποποίηση δεν αντίκειται στις δια¬ 
τάξεις της εγκυκλίου 6/5-5-2006, αποφασίζουμε: 

Την τροποποίηση του εγκεκριμένου ρυμοτομικού 
σχεδίου οικισμού Καρδιάς Πτολεμαΐδας στα Ο.Τ. 426 
και 427 και συγκεκριμένα τον αποχαρακτηρισμό του 
υφιστάμενου δρόμου μεταξύ των Ο.Τ. 426 και 427 και 
το χαρακτηρισμό του ως ΠΕΖΟΔΡΟΜΟ όπως φαίνεται 
στο συνημμένο τοπογραφικό διάγραμμα, θεωρημένο 
από την Δ/νση Περιβαλλοντικών Υπηρεσιών, τμήμα Πο¬ 
λεοδομίας του Δήμου Πτολεμαΐδας. 

Η παρούσα απόφαση και τα συνημμένα σχέδια που τη 
συνοδεύουν να αναρτηθούν στο κτίριο της Π.Ε Κοζάνης 
της Περιφέρειας Δυτικής Μακεδονίας, Δ/νση Περιβάλλο¬ 
ντος και Χωρικού Σχεδιασμού 3ος όροφος, για 15 ημέρες 
μετά τη δημοσίευση της απόφασης και των συνημμένων 
σχεδίων που τη συνοδεύουν στο ΦΕΚ . 

Η ισχύς της παρούσας αρχίζει από την δημοσίευση 
στην Εφημερίδα της Κυβερνήσεως 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 20 Ιανουάριου 2012 

Ο Περιφερειάρχης 
ΓΕΩΡΓΙΟΣ ΔΑΚΗΣ 




ΑΠΟΣΠΑΣΜΑ ΑΠΟ ΤΟ ΧΑΡΤΗ ΕΓΚΕΚΡΙΜΕΝΟΥ ΣΧΕΔΙΟΥ ΠΟΛΕΩΣ 

ΠΤΟΛΕΜΑΤΔΑΣ|ΠΕΡΙΟΧΗΣΟΙΚΙΣΜΟΥ ΚΑΡΔΙΑΣ I ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση,κατά ττοσοστό 45% 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 




ΥΠΑΡΧΟΥΣΑ ΡΥΜΟΤΟΜΙΑ 


















































































































































ΤΡΟΠΟΠΟΙΗΣΗ ΣΧΕΔΙΟΥ ΠΟΛΕΩΣ ΣΤΑ 
Ο.Τ. 427 & 426 ΤΟΥ ΟΙΚΙΣΜΟΥ ΚΑΡΔΙΑΣ 
ΚΛΙΜΑΚΑ 1:500 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ,Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ,Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.β1.9θ 


Ηλεκτρονική Διεύθυνση: ήίίρ://νννννν.β1.9Γ - β-πιαΜ: ννβόπΐ3δ1βΓ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

